stanford-oval/wikipedia huggingface dataset:
Helvetti kristinuskossa
Nykyisiä näkemyksiä

Helvetin kokeminen ongelmalliseksi on kristinuskossa lisääntynyt ja monimutkaistunut 1900-luvulta lähtien. Kirkollinen kahden tuhannen vuoden helvettiperinne on kyseenalaistettu uudemmassa teologiassa. Samalla annihilaatio-oppi – tai sielun tyhjiinraukeaminen – on saanut teologien tukea puolelleen, vaikkakaan se ei ole saavuttanut virallista tukea kristillisiltä suuntauksilta lukuun ottamatta yksittäisiä herätysliikkeitä. Karkeasti jakaen nykyisten kristillisten teologien johtopäätökset ovat joko sielun katoaminen tai ikuinen kärsimys. Toisinaan teologit liikkuvat näiden kahden välisellä rajamaalla, ja kirjoittajan lopullinen kanta jää epäselväksi.
Katolisuudessa oppi kiirastulesta on jopa helvettiä keskeisempi. Kiirastulessa sieluja piinataan tietyn ajan ja ne kamppailevat taivaan ja helvetin välillä. Elossa olevien ihmisten rukoukset, sielunmessut ja aneet auttavat kuolleen sielun pääsemistä kiirastulesta taivaaseen.
Raamatun jakeet

”Sitten hän sanoo vasemmalla puolellaan oleville: ’Menkää pois minun luotani, te kirotut, ikuiseen tuleen, joka on varattu Saatanalle ja hänen enkeleilleen. – – Ja niin he lähtevät, toiset iankaikkiseen rangaistukseen, mutta vanhurskaat iankaikkiseen elämään.’” (Matt. 25:41–46)
”Jos kätesi viettelee sinua, hakkaa se pois. Onhan parempi, että käsipuolena pääset sisälle elämään, kuin että molemmat kädet tallella joudut helvettiin, sammumattomaan tuleen, [missä ’mato ei kuole eikä tuli sammu’]” (Mark. 9:43–49)
”Älkäämme siis enää viipykö Kristuksen opin alkeissa, vaan edetkäämme täyteen tietoon. Emme voi uudestaan laskea perustusta ja opettaa sellaisia asioita kuin parannus kuolemaan johtavista teoista, usko Jumalaan, oppi kasteista ja puhdistusmenoista sekä kätten päällepanemisesta, kuolleiden ylösnousemus ja iankaikkinen tuomio.” (Hepr. 6:1)
Venäläinen puupiirros helvetissä asuvasta hirviöstä.
Hieronymus Boschin helvettiä kuvaava maalaus, noin 1490–1516.
John Kraglund

Börge John Kraglund (27. huhtikuuta 1922 Hjørring, Tanska – 24. tammikuuta 2013 Selby, Ontario, Kanada) oli musiikkikriitikko. Hän muutti perheineen Kanadaan vuonna 1929, asettui Ontarioon ja sai Kanadan kansalaisuuden vuonna 1949. Hän valmistui Bachelor of Arts -arvolla Toronton yliopistosta vuonna 1948. Hän opiskeli musiikin teoriaa ja kritiikkiä Leo Smithin johdolla ja pääsi vuonna 1952 tämän seuraajaksi Toronto Globe and Mailin arvostelijana. Kraglund erikoistui paikallisten tapahtumien tarkkailemiseen.
Päivittäisten Toronto Globe and  Mailiin kirjoittamisensa arvostelujen ohella Kraglund kirjoitti moniin muihinkin julkaisuihin. Hän jatkoi uraansa vielä vetäydyttyään Globe and Mailin palveluksesta vuonna 1987. Hänen arvostelujensa kokoelma on Kanadan kansalliskirjastossa.
Jukolan terveysasema

| Jukolan terveysasema |
| --- | --- |
Osoite:  Eeronkuja 6, 13500 Hämeenlinna
Sijainti:  Voutila, Hämeenlinna
Koordinaatit:  60.9831°N, 24.4190°E
Jukolan terveysasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Jukolan terveysasema on Hämeenlinnan Voutilan kaupunginosassa Jukolan alueella toimiva kaupungin terveysasema.
Jukola (Hämeenlinna)

Jukola ilmasta.
Jukola on Hämeenlinnan suurin ja nuorin lähiö. Se sijaitsee Voutilan kaupunginosassa noin kolmen kilometrin etäisyydellä keskustasta länteen. Jukolan läheisyydessä sijaitsevat muun muassa Ahvenistonharju sekä Kanta-Hämeen keskussairaala ja Nummen lähiöalue.
Jukolan palveluihin lukeutuvat terveyskeskus, seurakuntatalo, alakoulu, kaksi päiväkotia ja ruokakauppa, Pizza Hut sekä useat muut pienpalveluyritykset. Jukolan apteekki siirtyi Tiiriön kauppakeskukseen marraskuussa 2008 ja tuli takaisin 2011. Ennen Jukolassa oli myös kirjasto, mutta se siirtyi Nummelle uuteen Nummikeskukseen vuonna 2018. Lähellä Jukolan keskustaa sijaitsee lisäksi Ahveniston kaukolämpökeskus.
Lähiönä Jukola on kerrostalovaltainen alue, joka sisältää myös rivitaloja. Ajallisesti alueen rakentuminen sijoittui kiivaimman lähiörakennuskauden loppuun, 1980- ja 1990-luvuille, mistä johtuen Jukolassa on edelleen muutamia tyhjiä tontteja, joille on asemakaavassa osoitettu rakentamista.
Alueelle on 2000-luvulla rakentunutkin joitakin uusia asuintaloja. Myöhäisestä kaavoitus- ja rakennusajankohdastaan johtuen Jukolassa on myös joitakin vanhemmille lähiöille epätyypillisiä piirteitä, kuten tehokkaampi rakentaminen, hyvät kevyen liikenteen yhteydet sekä Jukolan torin laidalla sijaitseva kivijalkaliiketila.
Alueen liikenteellisenä pääkatuna toimii Ahvenistontieltä etelään suuntautuva Aleksis Kiven katu, ja Jukolan kadun- ja paikannimet perustuvatkin pääosin Kiven romaaniin Seitsemän veljestä. Lähiön keskellä torilta Jukolan koululle kulkee Jukolanraitti-niminen kevyen liikenteen puistotie. Jukolan torilla järjestetään myös joka vuosi Jukolan Jussi -kapakan syntymäpäivät, jossa esiintyy muun muassa Matti Eskonniemi, joka tunnetaan paremmin taiteilijanimellään Matti Esko.
Jukolan koulu

| Jukolan koulu |
| --- | --- |
Sijainti:  Liivuorentie 24, 13500 Hämeenlinna
Koordinaatit:  60.9821°N, 24.4279°E
Tyyppi:  suomenkielinen alakoulu
Rehtori:  Tanja Norrena 
Luokat:  1–6
Oppilaita:  (2024)
Verkkosivut
Jukolan koulu on Hämeenlinnan Voutilan kaupunginosassa, Jukolan alueella Ahvenistonharjun juurella, toimiva 1.-6. luokkien alakoulu.
Jukolan koulussa järjestetään yleisopetusta, erityisopetusta, valmistavaa opetusta sekä vaativaa erityistä tukea. Koulu on monikulttuurinen. Koulussa panostetaan lapsen hyvään arkeen, laadukkaaseen opetukseen sekä vahvojen perustaitojen hallintaan.
Koulun sisätilat on modernisoitu ja piha-alue on rakennettu viihtyisäksi lähiliikuntapaikaksi. Koulun yhteydessä on Liivuoren päiväkoti ja esiopetusryhmä.
Koulun rehtorina toimii Tanja Norrena.
Joululehti

Vanhoja tanskalaisia joululehtiä ja -sarjakuvia
Joululehti on jouluaiheinen erillisjulkaisu tai säännöllisesti ilmestyvän lehden joulunumero.
Betlehemin tähti oli ensimmäinen joululehti Suomessa ja se julkaistiin ensimmäisen kerran vuonna 1879. 1890-luvulla erilaisia joululehtiä oli neljäkymmentä. Suosituimpia joululehdet olivat 1900-luvun alussa. Ensimmäiset joululehdet olivat kristillisiä. Lehtiin alkoi tulla yhä enemmän valistuksellisia tarinoita. Varsinkin viinan käytön vaaroista kirjoitettiin. Vuosien kuluessa lehtiin tuli myös kevyempää sisältöä, kuten tunnelmarunot, painokuvat, askartelutehtävät ja piilokuvat. Yksi joululehtien muoto on pilalehdet, joissa aikoinaan pilailtiin muun muassa raittiusliikkeelle.
Jouko Saksio

Jouko Saksio (s. 1964) on oululainen runoilija ja vapaa-ajattelija. Hän sai julkisuutta 1980-luvulla totaalikieltäytyjänä, joka joutui vankilaan ja jonka tasavallan presidentti Mauno Koivisto armahti helmikuussa 1987.
Saksio voitti lavarunouden Suomen mestaruuden vuonna 2006 ja vuonna 2007. Hän edusti Suomea lajin ensimmäisissä maailmanmestaruuskilpailuissa Pariisissa kesäkuussa 2007, jolloin hän selvisi semifinaaliin saakka. Saksio toimii Oulun Vapaa-ajattelijat ry:n puheenjohtajana. Hän toimii myös juhlapuhujana uskonnottomissa juhlissa kuten hautajaisissa.
Aiheesta muualla

YLE:n "K-reppu" 11.9.2007 (Arkistoitu – Internet Archive)
Jouko Saksion runoäänitteitä
http://www.voima.fi/content/view/full/617?PHPSESSID=%5Bvanhentunut+linkki%5D
http://www.oyy.fi/fileadmin/Ylkkari/nettitaitto_3-2005.pdf%5Bvanhentunut+linkki%5D
John Baldessari

John Baldessari
Ympäristötaide
Casagrande & Rintala, , teräksinen puisto Japanissa, 2003.
Suuntauksia
Installaatio | Maataide | Paikkasidonnainen taide | Tilataide | Valotaide
Suomalaisia tekijöitä
Jan-Erik Andersson | Marco Casagrande | Saara Ekström | Kaarina Kaikkonen| Ismo Kajander | Marja Kanervo | Jussi Kivi | Antti Laitinen | Harri Larjosto | Tuuli Luukas | Annikki Luukela | Anni Rapinoja | Sami Rintala | Catarina Ryöppy | Charles Sandison | Maaria Wirkkala
Ulkomaisia tekijöitä
Carl Andre | John Baldessari | Christo ja Jeanne-Claude | Jan Dibbets | Ian Hamilton Finlay | Hamish Fulton | Andy Goldsworthy | Hans Haacke | Michael Heizer | Robert Irwin | Nancy Holt | Richard Long | Walter de Maria | Ana Mendieta | Dennis Oppenheim | Robert Smithson | James Turrell | Wolf Vostell
Teoksia
Hiljainen kansa | Kolme aitaa | Maaltapako | 1000 Rauhanlippua
John Baldessari (17. kesäkuuta 1931 National City, Kalifornia – 2. tammikuuta 2020) oli yhdysvaltalainen käsite- ja nykytaiteilija. Hän piti satoja yksityisnäyttelyitä eri puolilla Yhdysvaltoja ja Eurooppaa.
Vuonna 1996 Baldessarille myönnettiin Itävallassa Oskar Kokoschka -palkinto.
Aiheesta muualla

Timo Valjakka, John Baldessarin muistokirjoitus Helsingin Sanomissa
Henry Joost & Ariel Schulman, A Brief History of John Baldessari
Joroisten Musiikkipäivät

Joroisten Musiikkipäivät on Savossa vuosittain heinä-elokuun vaihteessa järjestettävä musiikkifestivaali. Ensimmäiset Joroisten Musiikkipäivät järjestettiin vuonna 1977. Festivaalin toteuttaa Joroisten Musiikkiyhdistys ry, joka perustettiin vuonna 1980.
Kartanoissa ja kirkoissa järjestettävät kamarimusiikkikonsertit ovat Joroisten Musiikkipäivien ydintä. Festivaali hyödyntää myös muita alueen erikoisimpia esiintymispaikkoja. Festivaalin ohjelma sisältää kamarimusiikkia, lapsille suunnattuja tapahtumia ja viihdekonsertteja. Konsertteja järjestetään Joroisten lisäksi Varkaudessa, Leppävirralla, Juvalla ja Rantasalmella.
Musiikkipäivien entisiä ja nykyisiä tapahtumapaikkoja ovat Putkisalon kartano, Joroisten kirkko, Leppävirran kirkko, Martti Talvela -kampus, Juvan kirkko, Järvikylän kartano, Torstilan kartano, Frugårdin kartano, Kartanogolf ja Joroisniemen kartano.
Joroisten Musiikkipäivät järjestettiin 45. kerran vuonna 2023. Musiikkipäivät järjestetään vuonna 2024.
Historia

Kamarimusiikki on soinut vuosisatoja Joroisten pitäjän kartanoissa. Musiikkia on kuunneltu ja soitettu itse, ja jo 1700-luvun loppupuolella Joroisten seurapiirielämä oli sen verran vilkasta tanssiaisineen, että pitäjää alettiin kutsua ”Pikku Pariisiksi” tai ”Savon Pariisiksi”. Osasyynä nimitykseen olivat musiikki- ja teatteriseurueet, jotka saapuivat Tukholmasta ja huhujen mukaan jopa Pariisista saakka. Aikanaan myös pitäjän salit ja salongit täyttyivät ruotsin- ja ranskankielen puheesta, ja Haapaniemen sotakoulun kadetit pitivät seuraa kartanoiden naisille. Rouva Karin Grotenfelt järjesti Järvikylän kartanossa hyväntekeväisyyskonsertin, ja esiintyjinä olleet oopperalaulaja Raili Viljakainen ja pianisti Ralf Gothóni havaitsivat kamarimusiikin olevan omimmillaan pitäjän kartanoissa. Tästä syntyi musiikkipäiviä jo yli 40 vuotta järjestänyt Joroisten Musiikkiyhdistys.
Taiteellisia johtajia

2010 Topi Lehtipuu
2011 Tuomas Hannikainen
2012 Riikka Holopainen
–2015 Mia Huhta ja Teppo Ali-Mattila
2015–2021 Jan Hultin
2022– Jussi Merikanto
Juuso Sohlo

Juuso Sohlo (s. 3. huhtikuuta 1975 Oulu) on aktiiviuransa lopettanut suomalainen keskimatkan juoksija. Hänen seuranaan oli koko hänen uransa ajan Espoon Tapiot ja hänen valmentajanaan toimi Esko Sohlo. Kalevan kisoista Sohlo saavutti pronssia 800 metrin juoksussa vuonna 1996. Virallisissa kilpailuissa hän ei ole esiintynyt vuoden 2012 jälkeen. Hänellä on hallussaan 13-vuotiaiden Suomen ennätys 1 000 metrin juoksussa ajalla 2.42,75.
Jouko Sere

| Jouko Sere> Henkilötiedot |
| --- | --- |
Syntynyt: 12. helmikuuta 1927 Uskela
Kuollut: 1. elokuuta 2022 (ikä 95) Espoo
Ammatti:  Rauma-Repolan pääjohtaja 1976–1983
Arvonimi: vuorineuvos
Muut tiedot
Koulutus: laivanrakennuksen diplomi-insinööri
Edeltäjä:  Paavo Honkajuuri
Seuraaja:  Antti Potila
Jouko Emil Markus Sere, vuoteen 1936 Seren (12. helmikuuta 1927 Uskela – 1. elokuuta 2022 Espoo) oli suomalainen diplomi-insinööri ja yritysjohtaja. Hänelle myönnettiin vuorineuvoksen arvo 1978. Hän oli Rauma-Repolan varatoimitusjohtaja 1973–1976, toimitusjohtaja 1976–1983 ja hallituksen puheenjohtaja 1984 alkaen.
Seren koulutus oli laivanrakennuksen alalta, ja hänen johtaessaan Rauma-Repolaa Suomeen syntyi menestyksekäs laivanrakennusteollisuus. Sen moottorina oli idänkauppa, joka tuohon aikaan perustui viisivuotissunnitelmiin.
Aiheesta muualla

Jouko Seren muistokirjoitus Helsingin Sanomissa
Jouko Sere 100tekijää-sivustolla
Juovakoruahven

| Juovakoruahven |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Labroidei
Heimo::  Kirjoahvenet Cichlidae
Suku::  Julidochromis
Laji::  regani
Kaksiosainen nimi
 Julidochromis regani  Poll, 1942 
Katso myös
   Juovakoruahven Commonsissa 
Infobox OKNimi-testi OKIUCN-testi OK: 
Juovakoruahven (Julidochromis regani) on yksi afrikkalaisen Tanganjikajärven endeemisistä kirjoahvenlajeista. Sitä pidetään myös akvaariokalana.
Juovakoruahven kasvaa noin 13 senttimetrin pituiseksi. Sen ruumis on keltainen tai valkoinen, ja siinä on mustia juovia koko kalan pituudelta. Sukupuolet ovat samannäköiset. Juovakoruahvenet viihtyvät parhaiten vedessä, jonka lämpötila on 22–25 °C ja pH 8,5–9,2. Laji syö sekä kasveja että pieniä äyriäisiä.
Juovakäkikyyhky

| Juovakäkikyyhky |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Käkikyyhkyt Macropygia
Laji::  unchall
Kaksiosainen nimi
 Macropygia unchall  (Wagler), 1827 
Katso myös
   Juovakäkikyyhky Wikispeciesissä   Juovakäkikyyhky Commonsissa 
Infobox OKNimi-testi OKIUCN-testi OK: 
Juovakäkikyyhky (Macropygia unchall) on kaakkoisaasialainen kyyhkylintu. Sen elinympäristö ulottuu Kashmirista Himalajan kautta Kiinan kaakkoisosiin, Indokiinaan, Malakan niemimaalle ja Indonesiaan keskiosiin. Lajista tunnetaan kolme alalajia. Sen holotyypin kuvaili Johann Georg Wagler 1827.
Juovakotkarausku

| Juovakotkarausku |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset  Eucarya
Kunta::  Eläinkunta  Animalia
Pääjakso::  Selkäjänteiset  Chordata
Alajakso::  Selkärankaiset  Vertebrata
Luokka::  Rustokalat  Chondrichthyes
Alaluokka::  Leveäsuiset  Elasmobranchii
Lahko::  Myliobatiformes
Heimo::  Kotkarauskut  Myliobatidae
Suku::  Aetomylaeus
Laji::  bovinus
Kaksiosainen nimi
 Aetomylaeus bovinus  (É. Geoffroy Saint-Hilaire, 1817) 
Infobox OKVirheellinen NIMI-arvoIUCN-testi OK: 
Juovakotkarausku (Aetomylaeus bovinus) on kotkarauskuihin kuuluva rustokalalaji.
Juovakotkarauskun levymäinen vartalo voi kasvaa 222 cm leveäksi. Se on vaaleanruskea, selkäpuolella on useita kalpeanharmaita juovia.
Juovakotkarauskua tavataan Atlantilla, Välimerellä ja Intian valtameren länsiosissa. Se elää jokisuissa, laguuneissa ja mannerjalustoilla aina 150 metrin syvyyteen asti.
Juovakotkarausku on luokiteltu äärimmäisen uhanalaiseksi. Rauskut joutuvat usein kalastuksen sivusaaliiksi, mutta niitä kalastetaan myös tarkoituksella.
Hot Fuss

| Hot Fuss The Killers |
| --- | --- | --- |

Studioalbumin tiedot
 Äänitetty : marraskuu 2003 – maaliskuu 2004
 Julkaistu: 7. kesäkuuta 2004
 Formaatti: CD, vinyyli
 Tuottaja(t): Jeff Saltzman, The Killers
 Tyylilaji: alternative rock, post-punk revival, indie rock
 Kesto: 45.39
 Levy-yhtiö: Island Records, Universal Music, Lizard King
Muut kannet
 Yhdysvaltojen rajoitetun painoksen ja Japanin version kansikuva
Listasijoitukset
  Britannia: 1.  Irlanti: 1.  Australia: 1.  Ks. lisää listasijoituksia
The Killersin muut julkaisut
|   | Hot Fuss 2004 | Sam’s Town 2006 |
Singlet albumilta Hot Fuss
 ”Mr. Brightside” Julkaistu: 29. syyskuuta 2003  ”Somebody Told Me” Julkaistu: 15. maaliskuuta 2004  ”All These Things That I’ve Done” Julkaistu: 30. elokuuta 2004  ”Smile Like You Mean It” Julkaistu: 2. toukokuuta 2005
Hot Fuss on yhdysvaltalaisen rockyhtye The Killersin debyyttialbumi, joka julkaistiin kesällä 2004. Albumi julkaistiin Britanniassa 7. kesäkuuta 2004 ja kotimaassaan Yhdysvalloissa 15. kesäkuuta.
Hot Fuss ylsi kolmessa maassa listaykköseksi, muun muassa Britannian albumilistalla. Kotimaassaan Yhdysvaltain Billboard 200 -listalla sen paras sijoitus oli seitsemäs. Joulukuuhun 2012 mennessä albumia on myyty maailmanlaajuisesti yli seitsemän miljoonaa kappaletta.
Hot Fussilta julkaistiin singlenä kappaleet ”Mr. Brightside”, ”Somebody Told Me”, ”All These Things That I’ve Done” ja ”Smile Like You Mean It”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Jenny Was a Friend of Mine | Flowers, Stoermer | 4.04 |  |  |  |  |  |  |
| 2. | Mr. Brightside | Flowers, Keuning | 3.43 |  |  |  |  |  |  |
| 3. | Smile Like You Mean It | Flowers, Stoermer | 3.54 |  |  |  |  |  |  |
| 4. | Somebody Told Me | Flowers, Keuning, Stoermer, Vannucci | 3.17 |  |  |  |  |  |  |
| 5. | All These Things That I’ve Done | Flowers | 5.01 |  |  |  |  |  |  |
| 6. | Andy, You’re a Star | Flowers | 3.14 |  |  |  |  |  |  |
| 7. | On Top | Flowers, Keuning, Stoermer, Vannucci | 4.18 |  |  |  |  |  |  |
| 8. | Change Your Mind | Flowers, Keuning | 3.11 |  |  |  |  |  |  |
| 9. | Believe Me Natalie | Flowers, Vannucci | 5.05 |  |  |  |  |  |  |
| 10. | Midnight Show | Flowers, Stoermer | 4.02 |  |  |  |  |  |  |
| 11. | Everything Will Be Alright | Flowers | 5.45 |  |  |  |  |  |  |
|  |  |  | 45.39 |  |  |  |  |  |  |
| Bonuskappaleet eräissä painoksissa |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 12. | Glamorous Indie Rock & Roll | Flowers, Keuning Stoermer, Vannucci | 4.14 |  |  |  |  |  |  |
Singlejulkaisut

| Single | Julkaistu | Merkittävät listasijoitukset |
| --- | --- | --- |
| ”Mr. Brightside” | 29. syyskuuta 2003 |  Britannian singlelista: 10.  Billboard Hot 100: 10. |
| ”Somebody Told Me” | 15. maaliskuuta 2004 |  Britannian singlelista: 3.  Billboard Hot 100: 51. |
| ”All These Things That I’ve Done” | 30. elokuuta 2004 |  Britannian singlelista: 18.  Billboard Hot 100: 74. |
| ”Smile Like You Mean It” | 2. toukokuuta 2005 |  Britannian singlelista: 11. |
Listasijoitusten lähteet:
Kokoonpano ja henkilöstö > Yhtye

Brandon Flowers – laulu, koskettimet, piano
Dave Keuning – kitara, taustalaulu
Mark Stoermer – basso, taustalaulu
Ronnie Vannucci – rummut, lyömäsoittimet, taustalaulu (”Andy, You’re a Star”)
Kokoonpano ja henkilöstö > Tuotanto

Jeff Saltzman – tuotanto, tekniikka
Corlene Byrd – tekniikka
Alan Moulder – miksaus
Mark Needham – miksaus
Jake – avustavat soittimet
Listasijoitukset

| Lista | Paras sijoitus | Viikkoja listalla |
| --- | --- | --- |
|  Australian ARIA-albumilista | 1. | 62 |
|  Itävallan Ö3-albumilista | 60. | 7 |
|  Alankomaiden MegaCharts-albumilista | 46. | 23 |
|  Suomen virallinen lista | 15. | 3 |
|  Ranskan SNEP-albumilista | 8. | 62 |
|  Irlannin IRMA-albumilista | 1. | 181 |
|  Italian FIMI-albumilista | 36. | 13 |
|  Uuden-Seelannin RIANZ-albumilista | 5. | 43 |
|  Espanjan Promusicae-albumilista | 35. | 12 |
|  Sveitsin Hitparade-albumilista | 53. | 25 |
|  Britannian albumilista | 1. | 178 |
|  Yhdysvaltain Billboard 200 -albumilista | 7. | 84 |
Listasijoitusten lähde:
Aiheesta muualla

Hot Fuss Discogsissa (englanniksi)
John Boorman

| John Boorman |
| --- | --- |
 John Boorman vuonna 2005.
Henkilötiedot
Syntynyt: 18. tammikuuta 1933 (ikä 91) Shepperton, Middlesex, Britannia
Ammatti:  elokuvaohjaaja
Aiheesta muualla
IMDb 
Elonet
John Boorman (s. 18. tammikuuta 1933 Shepperton, Middlesex, Britannia) on brittiläinen elokuvaohjaaja, tuottaja ja käsikirjoittaja.  Boormanin tunnetuimpia ohjauksia ovat Syvä joki, Zardoz, Excalibur sekä hänen omiin sodanaikaisiin lapsuuskokemuksiinsa perustuva Odotuksia.
Nuorempana Boorman työskenteli BBC:llä muun muassa dokumenttien ohjaajana. Ystävyys Lee Marvinin kanssa johti 1960-luvun loppupuolella muutamaan ohjaustyöhön Hollywoodissa. Boorman palasi kuitenkin Englantiin ja jatkoi siellä elokuvien tekemistä.
Boormanin elokuvat edustavat useita tyylilajeja, dokumenttia, fiktiota, dekkaria (kuten Tappajan jäljet), sotaelokuvaa, kauhua (kuten Syvä joki) ja scifiä (kuten Zardoz). MGM:n edustajat eivät pitäneet Tappajan jäljet -elokuvan leikkauksesta, mutta yhtiön leikkaaja Margaret Booth kommentoi: ”Te koskette tähän elokuvaan vain minun kuolleen ruumiini yli.” Elokuva säilyi ohjaajan toivomassa muodossa, ja siitä tuli rikoselokuvan klassikko.
Haastattelussa Boorman kertoo, että hänellä on tekeillä keisari Hadrianusta käsittelevä elokuva, ja hänellä on valmiina kolme käsikirjoitusta. Boorman vieraili Sodankylän elokuvajuhlilla kesäkuussa 2009. Sodankylässä Suomen-ensi-iltansa saaneen elokuvan The Limits of Control ohjaajan Jim Jarmuschin tuotantoyhtiö on saanut Point Blankin kunniaksi nimekseen Point Blank Films.
Boorman asuu Irlannissa. Hän on näyttelijä Charley Boormanin isä.
Filmografia

Catch Us If You Can (1965)
Tappajan jäljet (Point Blank, 1967)
Kahden miehen helvetti (Hell in the Pacific, 1968)
Viimeinen Leo (Leo the Last, 1969)
Syvä joki (The Deliverance, 1972)
Zardoz (1973)
Manaaja II: Luopio (Exorcist II: The Heretic, 1979)
Excalibur – sankarin miekka (Excalibur, 1981)
Smaragdimetsä (The Emerald Forest, 1985)
Odotuksia (Hope and Glory, 1987)
Sydämen koti (Where the Heart Is, 1990)
Nainen Burmassa (Beyond Rangoon, 1994)
Alamaailman kenraali (The General, 1998)
Panaman räätäli (The Tailor of Panama, 2001)
In My Country (Country of My Skull, 2004)
Tiger’s Tail (The Tiger’s Tail, 2006)
Queen and Country (2014)
Aiheesta muualla

Wikimedia Commonsissa on kuvia tai muita tiedostoja aiheesta .
John Boorman Elonetissä.
John Boorman Internet Movie Databasessa. (englanniksi)
Kirjallisuutta

Bagh, Peter von: ”Unielokuva räjähtää”, John Boormanin haastattelu, Filmihullu 4/2009.
Raitio, Risto: ”Kaikki virtaa – John Boormanin tie lähiövesselistä myyttimaakariksi”, Filmihullu 4/2009.
Jano (kappale)

| ”Jano” Pave Maijanen |
| --- | --- | --- |

Kari Riipisen nimellä Gogh / Riipinen suunnittelema maksisinglen (12’) kansikuva.
Singlen tiedot
 Albumilta: Palava sydän
 A-puoli: ”Jano”
 B-puoli: ”Taikayö”
 Äänitetty : huhtikuun alussa 1985 
 Studio : Finnvox
 Julkaistu: toukokuussa 1985 
 Formaatti: 7’ single (006-1385707)   12’ maksisingle (9C 016-1385696)
 Tekijä(t): Maija Paavonen (säv. & san.)   Pave Maijanen (sov.)
 Tuottaja(t): Pave Maijanen   T. T. Oksala
 Tyylilaji: poprock, iskelmä, aikuisrock
 Kesto: 10.10
 Levy-yhtiö: EMI Finland
Listasijoitukset
  Suomi: 3. (jukeboxit)    Suomi: 4. (singlemyynti)
Pave Maijasen muut singlet
| ”Jää mun luo” 1984 | ”Jano” 1985 | ”Joki ja meri” 1985 |
Jano on suomalaislaulaja Pave Maijasen kappale, joka julkaistiin Palava sydän -albumilla syksyllä  ja singlenä toukokuussa 1985. Kappaleesta tuli todellinen hittikappale ja on Maijasen tunnetuimpia kappaleita. Maijanen sovitti kappaleen omalla nimellään, mutta sävelsi ja sanoitti salanimellä M. (Maija) Paavonen.
Kappaleen ovat levyttäneet myös Make Kataja (1985), Ilpo Kestilä (1985), Finlanders (2001) sekä Maija Vilkkumaa (2015). Maijanen on laulanut kappaleen myös englanniksi nimellä ”Water” studioalbumilleen Would You vuonna 1987.
Kappaleen synty

Maijasen mukaan kappale syntyi Dingo-yhtyeen Kerjäläisten valtakunta -albumin äänityksissä Takomo-studiolla alkuvuodesta 1985. Yhtyeen laulajalle Pertti Neumannille Maijanen valitteli mielessään kalvaavaa sanaa ”jano”. Neumann kehotti Maijasta pitämään sanasta kiinni ja luottavansa häneen, että siitä tulee jotain.
Maijanen oli käynyt hiljattain Marokossa yhdessä Dingon kanssa ottamassa kansikuvia tulevan albumin kanteen. Hän ei ollut tuolloin käynyt vielä Etelä-Espanjassa, mutta näki silmissään Andalusian polttavan auringon, kalkitut talot ja flamencon. Kappaletta tehdessään Maijanen palautti mieleensä Agadirin tunnelmia ja kuvitteli samanlaisia miljöitä olevan myös Andalusiassa.